chhatramani/nepal_legal_regulations_corpus_np huggingface dataset:
भ्रमण खर्च नियमावली २०६४ (Travel Expense Regulation, 2007)

र भ्रमणमा खटाउने पदाधिकारीले विश्वसनीय आधार र प्रमाण स्थापित हुने गरी आवश्यकता अनुसार आन्तरिक नियन्त्रण प्रणालीको थप व्यवस्था समेत गर्नु पर्नेछ । २२. विशेष व्यवस्था: भौगोलिक, प्राकृतिक वा हावापानी सम्बन्धी कठिनाईको दृष्टिले नेपालको कुनै इलाकामा बसी काम गर्ने पदाधिकारी वा कर्मचारीलाई नेपाल सरकारबाट समय समयमा । भएको निर्णयबाट दिई आएको वा दिइने स्थानीय भत्ता, लुगा भत्ता, औषधी भत्ता वा यस्तै अरु भत्ताको व्यवस्थामा यस नियमावलीको कुनै पनि कुराले प्रतिकूल असर पारेको मानिने छैन । २३. कारबाही गरिने: (१) यस नियमावली बमोजिम पाउने सुविधा लिने प्रयोजनको लागि भ्रमण गर्ने कुनै पदाधिकारी वा कर्मचारीले झुट्टा विवरण पेश गरी भुक्तानी लिएको ठहरेमा झुट्टा विवरण पेश गरी भुक्तानी लिएको रकमको दोब्बर रकम निज सरकारी सेवामा रहेको भए निजले पाउने तलबबाट कट्टा गरी लिइनेछ र चौथो संशोधनद्वारा संशोधित । निजलाई कारबाही समेत गरिनेछ । (२) उपनियम (१) बमोजिम कट्टा नगरेमा त्यस्तो कट्टा नगर्ने पदाधिकारी वा कर्मचारीको तलबबाट असुल उपर गर्नु पर्नेछ र निजलाई विभागीय कारबाही समेत गर्न सकिनेछ । (३) उपनियम (१) वा (२) बमोजिम त्यस्तो रकम असुल उपर हुन नसकेमा सो रकम सरकारी बाँकी सरह असुल उपर गरिनेछ । २४. प्रचलित कानून बमोजिम हुने: यस नियममा अन्यत्र जुनसुकै कुरा लेखिएको भए तापनि यस नियमावली बमोजिम भ्रमण खर्च पाउने कुनै खास पदाधिकारीको भ्रमण खर्चको सम्बन्धमा प्रचलित कानूनमा छुट्टै व्यवस्था भएकोमा त्यस्तो पदाधिकारीले सोही बमोजिमको भ्रमण खर्च पाउनेछ । तर त्यसरी पाउने भ्रमण खर्च यस नियमावली बमोजिम पाउने भ्रमण खर्च भन्दा कम हुने रहेछ भने त्यस्तो पदाधिकारीले यस नियमावली बमोजिमको भ्रमण खर्च दाबी गर्न सक्नेछ । २५. खारेजी: (१) आर्थिक प्रशासन सम्बन्धी नियमावली, २०५६ को परिच्छेद-१६ खारेज गरिएको छ । (२) उपनियम (१) बमोजिम खारेज गरिएका व्यवस्था बमोजिम भए गरेका काम कारबाही यसै नियमावली बमोजिम भए गरेको मानिनेछ । अनुसूची - १ । (नियम ३ को उपनियम (४) सँग सम्बन्धित) । नेपाल सरकार । कार्यालय । भ्रमण आदेश । सङ्ख्या:- । मिति:- । १. भ्रमण गर्ने पदाधिकारी वा कर्मचारीको नाम:- । २. पद:- । ३. कार्यालय:- । ४. भ्रमण गर्ने स्थान (विदेश भए मुलुक र शहर खुलाउने):- । ५. भ्रमणको उद्देश्य:- । ६. भ्रमण गर्ने अवधि:- देखि सम्म । ७. भ्रमण गर्ने साधन:- । ८. भ्रमणको निमित्त माग गरेको पेश्की खर्च:- । ९. भ्रमण सम्बन्धी अन्य आवश्यक कुरा:- । भ्रमण स्वीकृत गर्ने पदाधिकारी । मिति:- । (आर्थिक प्रशासन शाखाको प्रयोजनका लागि) । भ्रमण खर्च । बजेट नं. बाट नगद/चेक नं. रु. । अक्षरेपी दिइएको छ । बुझिलिनेको सही । नाम, थर:- (आर्थिक प्रशासन शाखा) । मिति:- मिति:- । अनुसूची - २ । चौथो संशोधनद्वारा संशोधित । (नियम ७ को उपनियम (१) सँग सम्बन्धित) । दैनिक भत्ता दर । क्रम संख्या तह पाउने रकम (रुपैयाँ) । १. अति विशिष्ट ३,००० । - । २. विशिष्ट २,५०० । - । ३. प्रथम तह २,००० । - । ४. द्वितीय तह १,६०० । - । ५. तृतीय तह १,२०० । - । ६. चौथो तह १,००० । - । अनुसूची - ३ । चौथो संशोधनद्वारा झिकिएको । अनुसूची - ४ । (नियम ७ को उपनियम (२) सँग सम्बन्धित) । दैनिक भत्ताको बीस प्रतिशत थप पाउने जिल्लाहरू । १. दार्चुला । २. बझाङ । ३. बाजुरा । ४. अछाम । ५. जाजरकोट । ६. रुकुम । ७. रोल्पा । ८. हुम्ला । ९. मुगु । १०. जुम्ला । ११. कालिकोट । १२. डोल्पा । १३. मुस्ताङ । १४. मनाङ ।
भ्रमण खर्च नियमावली २०६४ (Travel Expense Regulation, 2007)

- । ५. तृतीय तह १,२०० । - । ६. चौथो तह १,००० । - । अनुसूची - ३ । चौथो संशोधनद्वारा झिकिएको । अनुसूची - ४ । (नियम ७ को उपनियम (२) सँग सम्बन्धित) । दैनिक भत्ताको बीस प्रतिशत थप पाउने जिल्लाहरू । १. दार्चुला । २. बझाङ । ३. बाजुरा । ४. अछाम । ५. जाजरकोट । ६. रुकुम । ७. रोल्पा । ८. हुम्ला । ९. मुगु । १०. जुम्ला । ११. कालिकोट । १२. डोल्पा । १३. मुस्ताङ । १४. मनाङ । १५. गोरखा (जगात उत्तर) । १६. धादिङ (नुम उत्तर) । १७. भोजपुर । १८. खोटाङ । १९. ओखलढुङ्गा । २०. सोलुखुम्बु । अनुसूची-५ । (नियम १४ को उपनियम (४) सँग सम्बन्धित) । विदेशमा भ्रमण गर्दा पाउने दैनिक भत्ता दर । क्रम संख्या तह रकम (अमेरिकी डलर) । १. चौथो संशोधनद्वारा संशोधित । अति विशिष्ट २५० । – । २. विशिष्ट २२५ । – । ३. प्रथम तह १७५ । – । ४. द्वितीय तह १५० । – । ५. तृतीय तह १२५ । – । ६. चौथो तह ९० । – । द्रष्टव्यः– । १. युरोपियन मुलुकहरू, अस्ट्रेलिया, न्युजिल्याण्ड, अमेरिका, क्यानाडा, कुवेत, कोरिया, जापान, हङ्कङ्ग, रुस, कतार, जाम्बिया, यू.ए.ई., सिंगापुर, लेबनान, बहराइनको भ्रमणमा माथि उल्लिखित दरमा ३३ प्रतिशत थप रकम दिइनेछ । २. भारतको चेन्नई, हैदराबाद, बेंगलोर, मुम्बई, दिल्ली, कोलकाता र बङ्गलादेशको ढाका र चटगाउँ बाहेक अन्य स्थानमा रात बिताउनु पर्दा माथि उल्लिखित दरको पचास प्रतिशत रकम मात्र दिइनेछ । अनुसूची-६ । (नियम २१ सँग सम्बन्धित) । नेपाल सरकार । मन्त्रालय । कार्यालय । भ्रमणमा खटिने पदाधिकारी वा कर्मचारीको भ्रमण अभिलेख खाता । भ्रमण आदेश नम्बर भ्रमणमा खटिनेको नाम पद भ्रमणमा खटिएको स्थान खर्च लेखिने बजेट उपशीर्षक नम्बर भ्रमणमा खटिएको मिति म्याद थप जम्मा दिन कैफियत । देखि सम्म देखि सम्म । द्रष्टव्यः– । भ्रमण आदेशमा प्रत्येक आर्थिक वर्ष शुरु भएपछि ००१/आ.व. देखि शुरु गरी आर्थिक वर्ष समाप्त भएपछि कार्यालय प्रमुखबाट प्रमाणित गरी राख्नु पर्नेछ । आर्थिक प्रशासन शाखा प्रमुखको सहीः– । नाम, थरः– । मितिः– । कार्यालय प्रमुखको सहीः– । नाम, थरः– । मितिः– ।
मतदाता नामावली सम्बन्धी नियमावली २०६८ (Voter Registration Regulation, 2011)

मतदाता नामावली सम्बन्धी नियमावली, २०६८ । राजपत्रमा प्रकाशन मिति । २०६८ । १२ । ०७ । संशोधन । १. मतदाता नामावली सम्बन्धी (पहिलो संशोधन) नियमावली, २०७० २०७० । ०९ । १० । मतदाता नामावली सम्बन्धी ऐन, २०६३ को दफा ४४ ले दिएको अधिकार प्रयोग गरी निर्वाचन आयोगले देहायका नियमहरू बनाएको छ । परिच्छेद-१ । प्रारम्भिक । १. संक्षिप्त नाम र प्रारम्भ: (१) यी नियमहरूको नाम "मतदाता नामावली सम्बन्धी नियमावली, २०६८" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) "ऐन" भन्नाले मतदाता नामावली सम्बन्धी ऐन, २०६३ सम्झनु पर्छ । (ख) "कार्यक्रम" भन्नाले मतदाता नामावली सङ्कलन तथा अद्यावधिक गर्ने सिलसिलामा तत्काल कायम रहेको वा आयोगले सङ्कलन गरेको मतदाता नामावली प्रकाशन गर्ने, त्यसमा नाम समावेश गर्ने, सच्याउने, हटाउने र दावी विरोध गर्ने लगायतका कामहरू गर्नका लागि आयोगले समयावधि निर्धारणगरी यस नियमावली बमोजिम प्रकाशन गरेको कार्यक्रम सम्झनु पर्छ । (ग) "दर्ता कर्मचारी वा सहायक दर्ता कर्मचारी" भन्नाले नियम ८ बमोजिम नियुक्त कर्मचारी सम्झनु पर्छ । (घ) "परिवार" भन्नाले मतदाताको एकासगोलमा रहेका मतदाता हुन योग्यता पुगेको व्यक्ति सम्झनु पर्छ । (ङ) "मतदाता दर्ता किताब" भन्नाले नियम १० बमोजिमको मतदाता दर्ता किताब सम्झनु पर्छ । (च) "सङ्कलक" भन्नाले नियम ७ बमोजिम खटाईएको वा काममा लगाईएको व्यक्ति सम्झनु पर्छ । परिच्छेद -२ । कार्यक्रम तथा नाम दर्ता अधिकारी सम्बन्धी व्यवस्था । ३. मतदाता नामावली सङ्कलन तथा अद्यावधिक गर्ने कार्यक्रम प्रकाशन गर्नुपर्ने: (१) आयोगले ऐनको दफा ३ को उपदफा (१) बमोजिम प्रत्येक निर्वाचन क्षेत्रभित्रका गाउँपालिका र नगरपालिकाको वडाको मतदाताको नामावली सङ्कलन तथा अद्यावधिक गर्ने कार्यक्रम नेपाल राजपत्रमा प्रकाशन गर्नु पर्नेछ । (२) उपनियम (१) बमोजिम प्रकाशित कार्यक्रम आयोगले आवश्यकता अनुसार राष्ट्रियस्तरको सञ्चार माध्यमबाट समेत प्रकाशन तथा प्रसारण गर्न सक्नेछ । ४. प्रमुख नाम दर्ता अधिकारी तोक्न सक्ने: (१) आयोगले मतदाता नामावली सङ्कलन तथा अद्यावधिक गर्न र सो सम्बन्धमा आवश्यक अन्य सबै काम गर्नका लागि प्रत्येक जिल्लामा जिल्ला निर्वाचन अधिकारीलाई प्रमुख नाम दर्ता अधिकारी तोक्न सक्नेछ । (२) प्रमुख नाम दर्ता अधिकारीको कार्यालय जिल्ला निर्वाचन कार्यालयमा रहनेछ । ५. प्रमुख नाम दर्ता अधिकारीको काम, कर्तव्य र अधिकार: ऐन र यस नियमावलीमा अन्यत्र लेखिएका काम, कर्तव्य र अधिकारका अतिरिक्त प्रमुख नाम दर्ता अधिकारीको काम, कर्तव्य र अधिकार देहाय बमोजिम हुनेछ:- । (क) ऐन र यस नियमावली बमोजिम सहायक नामदर्ता अधिकारीले गर्नु पर्ने कामको समन्वय, निरीक्षण र अनुगमन गर्ने, । (ख) मतदाता नामावली तथा अन्य विवरण तयार गर्ने काममा कुनै समस्या उत्पन्न भएमा सोको निराकरण गर्ने, । (ग) मतदाता नामावली सङ्कलन तथा अद्यावधिक गर्ने काममा संलग्न कर्मचारी मध्ये उत्कृष्ट काम गर्ने कर्मचारीलाई पुरस्कारको लागि आयोगमा सिफारिस गर्ने, । (घ) मतदाता नामावली सङ्कलन तथा अद्यावधिक गर्ने काममा संलग्न कर्मचारीको काम कारबाही सम्बन्धमा प्राप्त उजूरीको छानबीन गरी आवश्यक कारबाहीको लागि आयोग समक्ष पठाउने, ।
मतदाता नामावली सम्बन्धी नियमावली २०६८ (Voter Registration Regulation, 2011)

(ग) मतदाता नामावली सङ्कलन तथा अद्यावधिक गर्ने काममा संलग्न कर्मचारी मध्ये उत्कृष्ट काम गर्ने कर्मचारीलाई पुरस्कारको लागि आयोगमा सिफारिस गर्ने, । (घ) मतदाता नामावली सङ्कलन तथा अद्यावधिक गर्ने काममा संलग्न कर्मचारीको काम कारबाही सम्बन्धमा प्राप्त उजूरीको छानबीन गरी आवश्यक कारबाहीको लागि आयोग समक्ष पठाउने, । (ङ) मतदाता नामावली र मतदाताको अन्य विवरण तयार गर्ने काममा संलग्न कर्मचारीले ऐन र यस नियमावली विपरीत काम गरेको देखिएमा वा लापरवाही साथ काम गरेमा निज उपर विभागीय कारबाही गर्न आयोग समक्ष लेखी पठाउने, । (च) ऐन, यस नियमावली र सो अन्तर्गत बनेको निर्देशिका बमोजिम सहायक नाम दर्ता अधिकारीले गर्नु पर्ने काम तथा पालना गर्नु पर्ने कर्तव्यको सम्बन्धमा प्रशिक्षण वा निर्देशन दिने, । (छ) ऐन र यस नियमावली बमोजिम मतदाता नामावली सङ्कलन तथा अद्यावधिक गर्नको लागि वार्षिक रुपमा योजना तथा कार्यक्रम तयार गरी आयोगमा पठाउने र । (ज) आयोगले तोकेको अन्य काम गर्ने । ६. सहायक नाम दर्ता अधिकारी नियुक्त गर्न वा तोक्न सक्ने: (१) आयोगले मतदाता नामावली सङ्कलन तथा अद्यावधिक गर्न र सो सम्बन्धमा आवश्यक अन्य सबै काम गर्नका लागि प्रत्येक गाउँपालिका र नगरपालिकाको वडामा आवश्यकता अनुसार सहायक नाम दर्ता अधिकारी नियुक्त गर्न वा तोक्न सक्नेछ । (२) सहायक नाम दर्ता अधिकारीको कार्यालय सम्बन्धित गाउँपालिका वा नगरपालिकाको सम्बन्धित वडा कार्यालयमा रहनेछ । तर कुनै नगरपालिकाको वडा कार्यालय नरहेको अवस्थामा नगरपालिकाको कार्यालयमा नै सहायक नाम दर्ता अधिकारीको कार्यालय रहनेछ । ७. सङ्कलक खटाउन सक्ने: मतदाता नामावली सङ्कलन तथा अद्यावधिक गर्नका लागि नाम दर्ता अधिकारीलाई सहयोग पुऱ्याउन आयोगले नेपाल सरकारको वा नेपाल सरकारको स्वामित्व वा नियन्त्रणमा रहेको वा नेपाल सरकारको अनुदानमा सञ्चालित संस्था वा निकाय वा स्थानीय निकायको कर्मचारी वा सामुदायिक विद्यालयका शिक्षकलाई सङ्कलकको रुपमा काम गर्न खटाउन सक्नेछ । ८. कर्मचारी नियुक्त गर्न सक्ने: मतदाता नामावली सङ्कलन तथा अद्यावधिक गर्ने सिलसिलामा मतदाताको फोटो खिच्ने, औंला छाप सङ्कलन गर्ने र मतदाताको नाम तथा विवरण मतदाता दर्ता किताबमा दर्ता गरी कम्प्युटरमा प्रविष्ट गर्ने समेत काम गर्नका लागि आयोगले कार्यक्रममा उल्लेख भएबमोजिम दर्ता कर्मचारी र सहायक दर्ता कर्मचारी निर्वाचन सम्बन्धी प्रचलित कानून बमोजिम नियुक्त गर्न सक्नेछ । ९. कार्यक्रम तथा मतदाता नामावली प्रकाशन गर्नुपर्ने: (१) नियम ३ बमोजिम कार्यक्रम प्रकाशन भएपछि प्रमुख नाम दर्ता अधिकारीले आयोगको निर्देशनको अधीनमा रही आफ्नो जिल्लामा सञ्चालन हुने मतदाता नामावली सङ्कलन तथा अद्यावधिक कार्यक्रम अनुसूची-१ बमोजिमको ढाँचामा तयार गरी आफ्नो कार्यालयमा टाँस गर्नु पर्नेछ । (२) उपनियम (१) बमोजिमको कार्यक्रम प्रमुख नाम दर्ता अधिकारीले सहायक नाम दर्ता अधिकारीलाई सम्बन्धित गाउँपालिका र नगरपालिकाको वडा कार्यालयमा टाँस गर्न लगाउनु पर्नेछ ।
मतदाता नामावली सम्बन्धी नियमावली २०६८ (Voter Registration Regulation, 2011)

(२) उपनियम (१) बमोजिमको कार्यक्रम प्रमुख नाम दर्ता अधिकारीले सहायक नाम दर्ता अधिकारीलाई सम्बन्धित गाउँपालिका र नगरपालिकाको वडा कार्यालयमा टाँस गर्न लगाउनु पर्नेछ । (३) सहायक नाम दर्ता अधिकारीले उपनियम (२) बमोजिमको कार्यक्रमको साथमा आयोगले यो नियमावली प्रारम्भ हुँदा बखत अनुसूची-२ बमोजिमको ढाँचामा तयार गरेको सम्बन्धित गाउँपालिका र नगरपालिकाको वडाको ऐनको दफा ५ बमोजिम मतदाता नामावलीमा नाम समावेश हुन योग्यता पुगेको व्यक्तिको फोटोसहितको मतदाता नामावली यो नियमावली प्रारम्भ भएपछि पहिलो पटकको लागि र त्यसपछि सोही आधारमा तयार भएको तत्काल कायम रहेको फोटोसहितको मतदाता नामावली कार्यक्रममा उल्लेख भए बमोजिम आफ्नो कार्यालयमा प्रकाशन गर्नु पर्नेछ । (४) सहायक नाम दर्ता अधिकारीले उपनियम (३) बमोजिम मतदाता नामावली प्रकाशन गर्दा अनुसूची-३ बमोजिमको ढाँचामा सूचना टाँस गरी गर्नु पर्नेछ । (५) प्रमुख नाम दर्ता अधिकारीले उपनियम (१) बमोजिम र सहायक नाम दर्ता अधिकारीले उपनियम (२) बमोजिम कार्यक्रम टाँस गर्दा र सहायक नाम दर्ता अधिकारीले उपनियम (३) बमोजिम मतदाता नामावली प्रकाशन गर्दा अनुसूची-४ बमोजिमको ढाँचामा मुचुल्का गर्नु पर्नेछ । (६) प्रमुख नाम दर्ता अधिकारी वा सहायक नाम दर्ता अधिकारीले यस नियम बमोजिमको कार्यक्रम सम्भव भएसम्म स्थानीय स्तरको कुनै सञ्चार माध्यमद्वारा प्रकाशन तथा प्रसारण गर्नु पर्नेछ । (७) प्रमुख नाम दर्ता अधिकारीले उपनियम (१) बमोजिम कार्यक्रम टाँस गरेको व्यहोराको जानकारी उपलब्ध भएसम्मका जिल्लास्थित राजनीतिक दलका कार्यालयमा पठाउनु पर्नेछ । स्पष्टीकरणः यस उपनियमको प्रयोजनको लागि "राजनीतिक दल" भन्नाले व्यवस्थापिका-संसदमा प्रतिनिधित्व भएका राजनीतिक दल सम्झनु पर्छ र सो शब्दले आयोगमा दर्ता भएका अन्य राजनीतिक दललाई समेत जनाउँछ । (८) सहायक नाम दर्ता अधिकारीले उपनियम (२) बमोजिम कार्यक्रम टाँस गरेको व्यहोराको जानकारी ऐनको दफा ४१ बमोजिम गाउँपालिका वा नगरपालिकाको वडामा गठन भएको सहयोग समितिका सदस्यहरूलाई उपलब्ध गराउनु पर्नेछ । परिच्छेद -३ । मतदाता नामावली सङ्कलन तथा अद्यावधिक गर्ने सम्बन्धी व्यवस्था । १०. नाम सङ्कलन तथा दर्ता गर्नु पर्ने: (१) नियम ९ बमोजिम मतदाता नामावली प्रकाशन भएपछि सङ्कलकले कार्यक्रममा उल्लेख भए अनुसार ऐनको दफा ५ बमोजिम मतदाता नामावलीमा नाम समावेश हुन योग्यता पुगेको व्यक्तिको नाम तथा अन्य विवरण सम्बन्धित गाउँपालिका वा नगरपालिकाको वडाको मतदाता नामावलीमा समावेश गर्न अनुसूची-५ बमोजिमको ढाँचामा त्यस्तो व्यक्तिको नाम तथा अन्य विवरण सङ्कलन गर्नु पर्नेछ । (२) सङ्कलकले उपनियम (१) बमोजिम सङ्कलन भएको नाम तथा अन्य विवरण कार्यक्रममा उल्लेख भएबमोजिम सहायक दर्ता कर्मचारीलाई बुझाउनु पर्नेछ । (३) उपनियम (२) बमोजिमको नाम तथा विवरण प्राप्त भएपछि सहायक दर्ता कर्मचारीले मतदाता दर्तास्थलमा उपस्थित ऐनको दफा ५ बमोजिम मतदाता हुन योग्यता पुगेको व्यक्तिको नाम तथा विवरण अनुसूची-६ बमोजिमको ढाँचाको मतदाता दर्ता किताबमा दर्ता गरी त्यस्तो नाम तथा विवरण दर्ता कर्मचारीलाई बुझाउनु पर्नेछ ।
मतदाता नामावली सम्बन्धी नियमावली २०६८ (Voter Registration Regulation, 2011)

(३) उपनियम (२) बमोजिमको नाम तथा विवरण प्राप्त भएपछि सहायक दर्ता कर्मचारीले मतदाता दर्तास्थलमा उपस्थित ऐनको दफा ५ बमोजिम मतदाता हुन योग्यता पुगेको व्यक्तिको नाम तथा विवरण अनुसूची-६ बमोजिमको ढाँचाको मतदाता दर्ता किताबमा दर्ता गरी त्यस्तो नाम तथा विवरण दर्ता कर्मचारीलाई बुझाउनु पर्नेछ । (४) उपनियम (३) बमोजिमको नाम तथा विवरण प्राप्त भएपछि दर्ता कर्मचारीले त्यस्तो व्यक्तिको औंला छाप र आयोगले निर्धारण गरेबमोजिमको फोटो खिँची निजको नाम तथा अन्य विवरण, औंला छाप र फोटो कम्प्युटरमा प्रविष्ट गर्नु पर्नेछ । ११. नाम हटाउन वा सार्न विवरण सङ्कलन गर्नु पर्ने: (१) यस नियमावलीबमोजिम मतदाता नामावली सङ्कलन तथा अद्यावधिक गर्दा कुनै मतदाताको परिवारको कुनै सदस्यको मृत्यु भएको वा त्यस्तो सदस्य स्थायी तवरले बसाइँ सरी अन्यत्र गएको वा विवाह भई गएको वा त्यस्तो सदस्यले मतदाता नामावलीमा नाम कायम रहने योग्यता गुमाएको कारणले नियम ९ को उपनियम (३) बमोजिम प्रकाशित मतदाता नामावलीबाट त्यस्तो सदस्यको नाम हटाउनु पर्ने भएमा सङ्कलनले कार्यक्रममा उल्लिखित समयावधिभित्र अनुसूची-७ बमोजिमको ढाँचामा सोको विवरण आयोगले निर्धारण गरेको स्थानमा सङ्कलन गर्नु पर्नेछ । (२) कुनै मतदाता आफ्नो मतदाता नामावली रहेको गाउँपालिका वा नगरपालिकाको वडाबाट स्थायी तवरले बसाइँ सरी वा विवाह भई आएको कारणले निजको नाम त्यस्तो मतदाता नामावलीबाट त्यसरी बसाइँ सरी वा विवाह भई आएको स्थानको मतदाता नामावलीमा सार्नुपर्ने भएमा सङ्कलनले सोको विवरण आयोगले निर्धारण गरेको स्थानमा अनुसूची-८ बमोजिमको ढाँचामा सङ्कलन गर्नु पर्नेछ । १२. त्रुटि सच्याउन विवरण सङ्कलन गर्नु पर्ने: यस नियमावली बमोजिम मतदाता नामावली सङ्कलन तथा अद्यावधिक गर्दा नियम ९ को उपनियम (३) बमोजिम प्रकाशित मतदाता नामावलीमा कुनै मतदाताको नाम, थर, जन्म मिति वा यस्तै अन्य कुनै विवरणमा कुनै त्रुटि देखिएमा त्यस्तो त्रुटि सच्याउनको लागि सङ्कलनले सोको विवरण आयोगले निर्धारण गरेको स्थानमा अनुसूची-७ बमोजिमको ढाँचामा कार्यक्रममा उल्लेखित समयावधिभित्र सङ्कलन गर्नु पर्नेछ । १३. विवरण सङ्कलन गर्ने आधार: (१) सङ्कलनले नियम १० बमोजिम नाम तथा विवरण सङ्कलन गर्दा सम्बन्धित मतदाता स्वयंले उपलब्ध गराएको विवरणको आधारमा गर्नु पर्नेछ । (२) सङ्कलनले नियम ११ र १२ बमोजिमको विवरण सङ्कलन गर्दा मतदाता स्वयं वा निजको परिवारको सदस्यले उपलब्ध गराएको विवरणको आधारमा सङ्कलन गर्न सकिनेछ । १४. विवरण उपलब्ध गराई नाम दर्ता गराउनु पर्ने: कार्यक्रममा उल्लिखित समय र स्थानमा उपस्थित भई मतदाता नामावली सङ्कलन र अद्यावधिक गर्नका लागि आवश्यक पर्ने विवरण उपलब्ध गराई मतदाता नामावलीमा आफ्नो नाम दर्ता गराउनु प्रत्येक नेपाली नागरिकको कर्तव्य हुनेछ । १५. विवरण बुझाउनु पर्ने: दर्ता कर्मचारीले नियम १० बमोजिम सङ्कलन भएको विवरण र दर्ता किताब तथा सङ्कलनले नियम ११ र १२ बमोजिम सङ्कलित विवरण कार्यक्रममा उल्लेख भए बमोजिम सहायक नाम दर्ता अधिकारीलाई बुझाउनु पर्नेछ । १६. नामावली अद्यावधिक गरी प्रकाशन गर्नु पर्ने: (१) सहायक नाम दर्ता अधिकारीले नियम १५ बमोजिम विवरण र दर्ता किताब प्राप्त गरेपछि सो विवरण जाँचबुझ गरी मतदाता नामावली अद्यावधिक गर्नु पर्नेछ ।
मतदाता नामावली सम्बन्धी नियमावली २०६८ (Voter Registration Regulation, 2011)

१६. नामावली अद्यावधिक गरी प्रकाशन गर्नु पर्ने: (१) सहायक नाम दर्ता अधिकारीले नियम १५ बमोजिम विवरण र दर्ता किताब प्राप्त गरेपछि सो विवरण जाँचबुझ गरी मतदाता नामावली अद्यावधिक गर्नु पर्नेछ । (२) उपनियम (१) बमोजिम मतदाता नामावली अद्यावधिक गर्दा देहाय बमोजिम गर्नु पर्नेछः- । (क) नियम १० बमोजिम सङ्कलित विवरणको आधारमा नियम ९ को उपनियम (३) बमोजिम प्रकाशन भएको मतदाता नामावलीमा थप भएको मतदाताको विवरण अनुसूची-९ बमोजिमको ढाँचामा तयार गरी, । (ख) नियम ११ बमोजिम नाम हटाउन वा सार्न सङ्कलित विवरणको आधारमा नियम ९ को उपनियम (३) बमोजिम प्रकाशन भएको मतदाता नामावलीबाट नाम हटेको वा सरेको जनिने गरी अनुसूची-१० बमोजिमको ढाँचामा नाम हटाएको वा सारेको विवरण तयार गरी, र । (ग) नियम १२ बमोजिम त्रुटि सच्याउन सङ्कलित विवरणको आधारमा नियम ९ को उपनियम (३) बमोजिम प्रकाशन भएको मतदाता नामावलीमा त्रुटि सच्याई । (३) उपनियम (१) बमोजिम मतदाता नामावली अद्यावधिक गरेपछि सहायक नाम दर्ता अधिकारीले उपनियम (२) को खण्ड (क) बमोजिमको मतदाता नामावली र खण्ड (ग) बमोजिमको विवरण सँगै राखी कार्यक्रममा उल्लेख भए बमोजिम अनुसूची-३ बमोजिमको ढाँचाको सूचना सहित सम्बन्धित गाउँपालिका वा नगरपालिकाको वडाको कार्यालयमा प्रकाशन गर्नु पर्नेछ । (४) सहायक नाम दर्ता अधिकारीले उपनियम (३) बमोजिम अद्यावधिक मतदाता नामावली प्रकाशन गर्दा उपनियम (२) को खण्ड (ख) बमोजिमको विवरण समेत प्रकाशन गर्नु पर्नेछ । (५) सहायक नाम दर्ता अधिकारीले उपनियम (३) बमोजिमको सूचना र उपनियम (४) बमोजिमको विवरण प्रकाशन गर्दा अनुसूची-४ बमोजिमको ढाँचामा मुचुल्का तयार गर्नु पर्नेछ । १७. मतदाता नामावलीमा नाम समावेश हुन छुट भएको व्यक्तिले दरखास्त दिन सक्ने: (१) नियम ९ को उपनियम (३) वा नियम १६ बमोजिम प्रकाशित मतदाता नामावलीमा ऐनको दफा ५ बमोजिम मतदाता हुन योग्यता पुगेको कुनै व्यक्तिको नाम समावेश हुन छुटेको रहेछ भने त्यस्तो व्यक्तिले मतदाता नामावलीमा आफ्नो नाम समावेश गराउन कार्यक्रममा उल्लेख भएबमोजिम सहायक नाम दर्ता अधिकारी समक्ष स्वयं उपस्थित भई अनुसूची-५ बमोजिमको ढाँचामा दरखास्त दिन सक्नेछ । (२) उपनियम (१) बमोजिम दरखास्त प्राप्त भएमा सहायक नाम दर्ता अधिकारीले सो सम्बन्धमा जाँचबुझ गर्नेछ र त्यसरी जाँचबुझ गर्दा त्यस्तो व्यक्ति ऐनको दफा ५ बमोजिम मतदाता हुन योग्य भएको देखिएमा निजको नाम सहायक दर्ता कर्मचारी मार्फत मतदाता दर्ता किताबमा दर्ता गराई र दर्ता कर्मचारी मार्फत निजको औंला छाप र आयोगले निर्धारण गरे बमोजिमको फोटो खिची त्यस्तो व्यक्तिको नाम तथा विवरण, औंला छाप र फोटो कम्प्युटरमा प्रविष्ट गराउनु पर्नेछ । (३) उपनियम (२) बमोजिम नाम, विवरण, औंला छाप र फोटो प्रविष्ट भएपछि सहायक नाम दर्ता अधिकारीले त्यस्तो नाम तथा विवरणको आधारमा अनुसूची-९ बमोजिमको ढाँचामा संशोधित मतदाता नामावली तयार गर्नु पर्नेछ ।
मतदाता नामावली सम्बन्धी नियमावली २०६८ (Voter Registration Regulation, 2011)

(३) उपनियम (२) बमोजिम नाम, विवरण, औंला छाप र फोटो प्रविष्ट भएपछि सहायक नाम दर्ता अधिकारीले त्यस्तो नाम तथा विवरणको आधारमा अनुसूची-९ बमोजिमको ढाँचामा संशोधित मतदाता नामावली तयार गर्नु पर्नेछ । १८. नाम, थर, जन्म मिति, उमेर आदि विवरण सच्याउन दरखास्त दिनु पर्ने: (१) नियम १६ बमोजिम प्रकाशित मतदाता नामावलीमा नाम समावेश भएको कुनै मतदाताको नाम, थर, जन्म मिति, उमेर वा यस्तै अन्य विवरणमा कुनै त्रुटि भएमा वा हेरफेर गर्नु पर्ने भएमा सो सच्याउन मतदाता आफै वा निजको परिवारको कुनै सदस्यले कार्यक्रममा उल्लिखित समयावधिभित्र जन्म दर्ता, विवाह दर्ता, बसाइँ सराइ लगायत अन्य सम्बद्ध प्रमाण संलग्न गरी अनुसूची-७ बमोजिमको ढाँचामा सहायक नाम दर्ता अधिकारी समक्ष दरखास्त दिनु पर्नेछ । (२) उपनियम (१) बमोजिमको दरखास्त प्राप्त भएमा सहायक नाम दर्ता अधिकारीले सो सम्बन्धमा जाँचबुझ गर्नेछ र त्यसरी जाँचबुझ गर्दा त्यस्तो त्रुटि सच्याउनुपर्ने देखिएमा नियम १६ बमोजिम प्रकाशन भएको नामावलीमा त्यस्तो त्रुटि सच्याई संशोधित मतदाता नामावली तयार गर्नेछ । १९. नाम हटाउन वा सार्न सूचना दिन सक्ने: (१) नियम ९ को उपनियम (३) वा नियम १६ बमोजिम प्रकाशित मतदाता नामावलीमा नाम समावेश भएको कुनै मतदाताको मृत्यु भएको वा निज स्थायी तवरले सम्बन्धित गाउँपालिका वा नगरपालिकाको वडाबाट बसाइँ सरेको वा विवाह भई अन्यत्र गएको वा निजले नेपाली नागरिकता त्याग गरेको वा मतदाता नामावलीमा नाम कायम रहन सक्ने योग्यता गुमाएको रहेछ भने सोही व्यहोरा उल्लेख गरी मतदाता नामावलीबाट त्यस्तो नाम हटाउन वा सार्न मतदाता वा निजको परिवारको कुनै सदस्यले कार्यक्रममा उल्लिखित समयावधि भित्र अनुसूची-७ बमोजिमको ढाँचामा सहायक नाम दर्ता अधिकारी समक्ष दरखास्त दिन सक्नेछ । (२) कुनै मतदाता आफ्नो मतदाता नामावली रहेको गाउँपालिका वा नगरपालिकाको वडाबाट स्थायी तवरले बसाइँ सरी आएको वा विवाह भई आएको कारणले निजको नाम त्यस्तो मतदाता नामावलीबाट त्यसरी बसाइँ सरी वा विवाह भई आएको स्थानको मतदाता नामावलीमा सार्नुपर्ने भएमा सोको लागि त्यस्तो मतदाताले अनुसूची-८ बमोजिमको ढाँचामा सहायक नाम दर्ता अधिकारीसमक्ष दरखास्त दिन सक्नेछ । (३) उपनियम (१) वा (२) बमोजिम कुनै दरखास्त प्राप्त भएमा सहायक नाम दर्ता अधिकारीले सो सम्बन्धमा जाँचबुझ गर्नेछ र त्यसरी जाँचबुझ गर्दा त्यस्तो मतदाताको मृत्यु भएको वा त्यस्तो मतदाता बसाइ सरी वा विवाह भई आएको वा मतदाता नामावलीमा नाम रहन अयोग्य भएको देखिएमा ऐन बमोजिम आफूले हटाउन वा सार्न सक्ने नामको हकमा आफैले हटाउनु वा सार्नु पर्नेछ र आफूले हटाउन वा सार्न नसक्ने नामको हकमा आफ्नो राय सहित प्रमुख नाम दर्ता अधिकारी समक्ष पेश गर्नु पर्नेछ । सहायक नाम दर्ता अधिकारीबाट त्यसरी पेश भएकोमा प्रमुख नाम दर्ता अधिकारीले त्यस्तो नाम हटाउनु वा सार्नु पर्ने भएमा हटाई वा सारी सोको विवरण सहायक नाम दर्ता अधिकारीलाई दिनु पर्नेछ । (४) उपनियम (३) बमोजिम मतदाता नामावलीबाट नाम हटाएको वा सारेको सूचना सहायक नाम दर्ता अधिकारीले अनुसूची-१० बमोजिमको ढाँचामा आफ्नो कार्यालयमा प्रकाशन गर्नु पर्नेछ ।
मतदाता नामावली सम्बन्धी नियमावली २०६८ (Voter Registration Regulation, 2011)

(४) उपनियम (३) बमोजिम मतदाता नामावलीबाट नाम हटाएको वा सारेको सूचना सहायक नाम दर्ता अधिकारीले अनुसूची-१० बमोजिमको ढाँचामा आफ्नो कार्यालयमा प्रकाशन गर्नु पर्नेछ । (५) उपनियम (३) बमोजिम नाम हटाउदा वा सार्दा सहायक नाम दर्ता अधिकारी वा प्रमुख नाम दर्ता अधिकारीले सोको कारण उल्लेख गर्नु पर्नेछ । (६) सहायक नाम दर्ता अधिकारीले उपनियम (३) बमोजिम मतदाता नामावलीबाट नाम हटाए वा सारेपछि संशोधित मतदाता नामावली तयार गर्नु पर्नेछ । २०. संशोधित मतदाता नामावली प्रकाशन गर्नु पर्ने: सहायक नाम दर्ता अधिकारीले नियम १७ को उपनियम (३), नियम १८ को उपनियम (२) र नियम १९ को उपनियम (६) बमोजिम तयार गरेको संशोधित मतदाता नामावली कार्यक्रममा उल्लेख भएको अवधिमा अनुसूची-३ बमोजिमको ढाँचाको सूचनासहित आफ्नो कार्यालयमा प्रकाशन गर्नुपर्नेछ र सोको मुचुल्का अनुसूची-४ बमोजिमको ढाँचामा तयार गर्नु पर्नेछ । २१. मतदाता नामावलीमा दाबी विरोधको लागि दरखास्त दिन सक्ने: नियम ९ को उपनियम (३) वा नियम १६ वा २० बमोजिम प्रकाशित मतदाता नामावलीमा नाम समावेश भएको कुनै व्यक्तिको नाम ऐन र यस नियमावली बमोजिम समावेश हुन नसक्ने कारण । भएमा सोही निर्वाचन क्षेत्रको सम्बन्धित गाउँपालिका वा नगरपालिकाको सम्बन्धित वडाको कुनै मतदाताले सोको कारण खुलाई कार्यक्रममा उल्लिखित अवधिभित्र अनुसूची-७ बमोजिमको ढाँचामा नियम ९ को उपनियम (३) र नियम १६ बमोजिम प्रकाशित मतदाता नामावलीमा रहेको नामको हकमा सहायक नाम दर्ता अधिकारी समक्ष र नियम २० बमोजिम प्रकाशित मतदाता नामावलीमा रहेको नामको हकमा प्रमुख नाम दर्ता अधिकारी समक्ष दरखास्त दिन सक्नेछ । २२. दाबी विरोधको सम्बन्धमा निर्णय गर्नु पर्ने: (१) नियम २१ बमोजिमको दरखास्त प्राप्त भएमा सहायक नामदर्ता अधिकारी वा प्रमुख नाम दर्ता अधिकारीले कार्यक्रममा उल्लेख भएबमोजिम त्यस्तो दरखास्तको संक्षिप्त विवरण तयार गरी सम्बन्धित मतदाता वा निजको परिवारको सदस्यलाई आफ्नो भनाई पेश गर्नको लागि कार्यक्रममा उल्लिखित समयावधि भित्र सम्बद्ध प्रमाण सहित उपस्थित हुने सूचना आफ्नो कार्यालयमा अनुसूची-११ बमोजिमको ढाँचामा प्रकाशन गर्नु पर्नेछ । (२) उपनियम (१) बमोजिमको समयावधिभित्र त्यस्तो मतदाता वा सदस्य उपस्थित हुन आएमा सहायक नामदर्ता अधिकारी वा प्रमुख नाम दर्ता अधिकारीले आवश्यक ठानेमा निजसँग सोधपुछ गर्न वा थप प्रमाण माग गर्न सक्नेछ । (३) सहायक नामदर्ता अधिकारी वा प्रमुख नाम दर्ता अधिकारीले मतदाता वा निजको परिवारको सदस्यले उपनियम (१) बमोजिम प्रमाण पेश गरेकोमा त्यस्तो प्रमाण र त्यस्तो मतदाता वा निजको परिवारको सदस्य उपस्थित नभएमा वा माग भएको प्रमाण पेश नगरेमा दरखास्त साथ पेश भएको प्रमाणको मूल्याङ्कन गर्नेछ र त्यसरी मूल्याङ्कन गर्दा त्यस्तो मतदाताको नाम मतदाता नामावलीबाट हटाउनु पर्ने देखिएमा हटाई सोको सूचना सम्बन्धित सबैको जानकारीको लागि आफ्नो कार्यालयमा अनुसूची-१० बमोजिमको ढाँचामा प्रकाशन गरी अनुसूची-४ बमोजिमको ढाँचामा मुचुल्का समेत गर्नु पर्नेछ । (४) उपनियम (३) बमोजिम नाम हटेको विवरण प्रमुख नाम दर्ता अधिकारीले सहायक नाम दर्ता अधिकारीलाई कार्यक्रममा उल्लेख भएबमोजिम उपलब्ध गराउनु पर्नेछ ।